
108 DR 31.10.2012 

 
Kepada koperasi yang lemah, kita bantu mereka untuk tingkatkan kesedaran, 

bantu mereka mengadakan promosi kalau mereka ada produk dan sebagainya, 
mengadakan perundingan, memberi khidmat nasihat dan sebagainya kepada koperasi yang 
lemah.  

Perkembangan hypermarket. Negara kita ada dua jenis hypermarket. Satu 
hypermarket asing dan satu hypermarket tempatan. Hypermarket asing ini, memang 
mempunyai peraturan ataupun garis panduan dari segi kedudukannya, keluasan lantainya 
dan yang terbaru yang kita masukkan apabila banyak aduan. Kita masukkan, sebelum kita 
luluskan sesuatu hypermarket asing, kita akan menganjurkan public hearing di mana 
pandangan daripada orang ramai di kawasan tersebut diambil kira. Kalau ada bantahan 
daripada orang ramai, kita tidak benarkan hypermarket asing itu dibuka. Akan tetapi 
masalah yang kita hadapi adalah kepada hypermarket local ataupun hypermarket tempatan 
kerana mereka tidak dikawal dan tidak ada garis panduan.  

Yang Berhormat Seputeh selalu bangkitkan kepada saya mengenai NSK, kalau 
tidak silap saya di Jalan Klang Lama yang buka 24 jam. Dia kata kenapa kita tidak ambil 
tindakan? Sebenarnya itu bukan di bawah bidang kuasa KPDNKK, ianya di bawah local 
authority yang memberikan kuasa sampai 2 pagi, 3 pagi atau 24 jam. Akan tetapi bagi 
hypermarket asing, tidak boleh buka lebih daripada pukul 10 malam, mereka tidak boleh 
buka lebih awal daripada 10 pagi kerana kalau lebih awal, orang yang ke pasar mungkin 
takkan pergi ke pasar, akan pergi ke hypermarket. Jadi kita buka pukul 10 ke atas supaya 
orang ke pasar pergi dulu.  

Oleh sebab itu saya kata kalau semua Ahli Dewan bersetuju, minta kepada pihak 
kementerian untuk mengadakan regulation ataupun peraturan kepada local hypermarket, 
hypermarket tempatan kita boleh buat sebab katakan hypermarket tempatan, Mydin 
contohnya. Dia hendak buka di mana pun boleh, hendak buka di Tenggara ke, di Sri 
Gading, bandar kecil, bandar besar, tidak ada halangan kecuali yang boleh halang dia ialah 
Majlis Bandaraya, kita tidak ada kuasa. Kalau hendak beri kita kuasa, Alhamdulillah, insya-
Allah kita boleh beri kuasa. Kalau tidak ia bebas.  

Datuk Halimah binti Mohd. Sadique [Tenggara]: Yang Berhormat Menteri, kita 
hendak mencadangkan supaya kerana rupanya hypermarket tempatan ini kuasa PBT dan 
hypermarket asing kuasa KPDNKK. Kita perhatikan bila diletakkan di bawah PBT ini, itu 
yang tidak ada, hendak kata tidak ada pemantauan, mungkin ada tetapi ia bagai cendawan 
tumbuh yang menjadi masalah kepada peniaga kecil, peruncit dan juga orang-orang yang 
meniaga di pasar ini. Saya hendak mencadangkan supaya kalau dapat, kita bersetuju 
dengan cadangan Yang Berhormat Menteri tadi.  

Dato' Sri Ismail Sabri bin Yaakob: Terima kasih Yang Berhormat. Yang 
Berhormat Sungai Petani, Yang Berhormat Tenggara tidak habis lagi. Okey cadangan 
supaya pendidikan kepenggunaan meliputi pelajar sekolah rendah, sekolah menengah dan 
wanita. Kita memang mempunyai program ini, kelab pengguna sekolah telah pun wujud di 
semua sekolah menengah di seluruh negara dan mereka menjalankan aktiviti yang mana 
pihak kementerian memberikan peruntukan kepada sekolah-sekolah menengah ini.  

Yang Berhormat Sungai Petani ada bangkitkan mengenai dua perkara. Pertama, 
mengenai direct selling company yang menjalankan aktiviti tidak menjual barangan tetapi 
hanya Member Get Member. Itu sebenarnya salah dari segi undang-undang kerana di 
dalam Akta Jualan Langsung, mereka mesti mempunyai produk untuk dijual, itu yang 
pertama. Kedua, seperti kata Yang Berhormat Sungai Petani tadi, produk tidak setimpal 
dengan harga, pun salah juga. Dia kena bayar harga lebih tetapi produknya kecil. Itu 
sebenarnya tujuannya untuk mendapat kewangan, dia camouflage sahaja dengan izin 
untuk menjual produk. Kita akan mengambil tindakan kalau kita dapat tahu syarikat yang 
dimaksudkan, Insya-Allah kita akan ambil tindakan.  

Tentang francais. Memang kita membangunkan sistem francais kita dan 
pertambahan francaisi dan francaisor di Malaysia semenjak KPDNKK mengambil alih 
peranan membangunkan francais ini adalah amat menggalakkan sekali. Dari segi francaisor 
ke luar negara misalnya, sekarang ini terdapat 48 francaisor di 50 buah negara di seluruh 
dunia. Kalau tidak silap saya hampir 2,000 outlets di seluruh dunia. Negara yang terbanyak 
mempunyai francaisor Malaysia adalah di Indonesia dan yang kedua adalah di negara 
China, kerana tumpuan kita adalah kepada Indonesia, China dan juga Middle East.  



Kepada koperasi yang lemah, kita bantu mereka untuk tingkatkan kesedaran, bantu mereka mengadakan promosi kalau mereka ada produk dan sebagainya, mengadakan perundingan, memberi khidmat nasihat dan sebagainya kepada koperasi yang lemah. Perkembangan hypermarket. Negara kita ada dua jenis hypermarket. Satu hypermarket asing dan satu hypermarket tempatan. Hypermarket asing ini, memang mempunyai peraturan ataupun garis panduan dari segi kedudukannya, keluasan lantainya dan yang terbaru yang kita masukkan apabila banyak aduan. Kita masukkan, sebelum kita luluskan sesuatu hypermarket asing, kita akan menganjurkan public hearing di mana pandangan daripada orang ramai di kawasan tersebut diambil kira. Kalau ada bantahan daripada orang ramai, kita tidak benarkan hypermarket asing itu dibuka. Akan tetapi masalah yang kita hadapi adalah kepada hypermarket local ataupun hypermarket tempatan kerana mereka tidak dikawal dan tidak ada garis panduan. Yang Berhormat Seputeh selalu bangkitkan kepada saya mengenai NSK, kalau tidak silap saya di Jalan Klang Lama yang buka 24 jam. Dia kata kenapa kita tidak ambil tindakan? Sebenarnya itu bukan di bawah bidang kuasa KPDNKK, ianya di bawah local authority yang memberikan kuasa sampai 2 pagi, 3 pagi atau 24 jam. Akan tetapi bagi hypermarket asing, tidak boleh buka lebih daripada pukul 10 malam, mereka tidak boleh buka lebih awal daripada 10 pagi kerana kalau lebih awal, orang yang ke pasar mungkin takkan pergi ke pasar, akan pergi ke hypermarket. Jadi kita buka pukul 10 ke atas supaya orang ke pasar pergi dulu. Oleh sebab itu saya kata kalau semua Ahli Dewan bersetuju, minta kepada pihak kementerian untuk mengadakan regulation ataupun peraturan kepada local hypermarket, hypermarket tempatan kita boleh buat sebab katakan hypermarket tempatan, Mydin contohnya. Dia hendak buka di mana pun boleh, hendak buka di Tenggara ke, di Sri Gading, bandar kecil, bandar besar, tidak ada halangan kecuali yang boleh halang dia ialah Majlis Bandaraya, kita tidak ada kuasa. Kalau hendak beri kita kuasa, Alhamdulillah, insya- Allah kita boleh beri kuasa. Kalau tidak ia bebas. Datuk Halimah binti Mohd. Sadique [Tenggara]: Yang Berhormat Menteri, kita hendak mencadangkan supaya kerana rupanya hypermarket tempatan ini kuasa PBT dan hypermarket asing kuasa KPDNKK. Kita perhatikan bila diletakkan di bawah PBT ini, itu yang tidak ada, hendak kata tidak ada pemantauan, mungkin ada tetapi ia bagai cendawan tumbuh yang menjadi masalah kepada peniaga kecil, peruncit dan juga orang-orang yang meniaga di pasar ini. Saya hendak mencadangkan supaya kalau dapat, kita bersetuju dengan cadangan Yang Berhormat Menteri tadi. Dato' Sri Ismail Sabri bin Yaakob: Terima kasih Yang Berhormat. Yang Berhormat Sungai Petani, Yang Berhormat Tenggara tidak habis lagi. Okey cadangan supaya pendidikan kepenggunaan meliputi pelajar sekolah rendah, sekolah menengah dan wanita. Kita memang mempunyai program ini, kelab pengguna sekolah telah pun wujud di semua sekolah menengah di seluruh negara dan mereka menjalankan aktiviti yang mana pihak kementerian memberikan peruntukan kepada sekolah-sekolah menengah ini. Yang Berhormat Sungai Petani ada bangkitkan mengenai dua perkara. Pertama, mengenai direct selling company yang menjalankan aktiviti tidak menjual barangan tetapi hanya Member Get Member. Itu sebenarnya salah dari segi undang-undang kerana di dalam Akta Jualan Langsung, mereka mesti mempunyai produk untuk dijual, itu yang pertama. Kedua, seperti kata Yang Berhormat Sungai Petani tadi, produk tidak setimpal dengan harga, pun salah juga. Dia kena bayar harga lebih tetapi produknya kecil. Itu sebenarnya tujuannya untuk mendapat kewangan, dia camouflage sahaja dengan izin untuk menjual produk. Kita akan mengambil tindakan kalau kita dapat tahu syarikat yang dimaksudkan, Insya-Allah kita akan ambil tindakan. Tentang francais. Memang kita membangunkan sistem francais kita dan pertambahan francaisi dan francaisor di Malaysia semenjak KPDNKK mengambil alih peranan membangunkan francais ini adalah amat menggalakkan sekali. Dari segi francaisor ke luar negara misalnya, sekarang ini terdapat 48 francaisor di 50 buah negara di seluruh dunia. Kalau tidak silap saya hampir 2,000 outlets di seluruh dunia. Negara yang terbanyak mempunyai francaisor Malaysia adalah di Indonesia dan yang kedua adalah di negara China, kerana tumpuan kita adalah kepada Indonesia, China dan juga Middle East.